Աննա Աստուածատուրեան–Թըրքոթ

Աննա Աստուածատուրեան–Թըրքոթ (Աստուածատուրովա, անգլերէն՝ Anna Astvatsaturian Turcotte, ), ամերիկահայ գրող, դասախօս եւ Իրաւաբան, վերապող մը Պաքուի ջարդերէն։

Ան «Ոչ մէկ տեղ. աքսորի պատմութիւն մը» (անգլերէն՝ Nowhere, a Story of Exile) յուշագրական գիրքին հեղինակն է, ուր կը նկարագրէ իր մանկութիւնը։ Յուշագրութիւնը պատմութիւնն է 14 տարեկան հասակին Պաքուի ջարդերէն փրկուելու իր փորձառութեան, ապա՝ իր ընտանիքին հետ Հայաստանի մէջ գաղթականի վիճակի մատնուելուն եւ Միացեալ Նահանգներ հաստատուելունՀայ Դատի «Վահան Քարտաշեան» Մրցանակը Պիտի Յանձնուի Խումբ Մը Գործիչներու։

Ան վերապող մըն է Պաքուի ջարդերէն, ինչպէս նաեւ՝ ականաւոր հեղինակ։ 2013 թուականին անոր առաջնորդութեամբ կարելի եղած էր վաւերացումը ապահովել Արցախի անկախութիւնը ճանչցող Մէյն նահանգի խորհրդարանի բանաձեւին, որ կոչ կ՛ընէր Միացեալ Նահանգներու նախագահին եւ Քոնկրեսին՝ նմանապէս ճանչնալու Արցախի անկախութիւնը եւ նեցուկ կանգնելու անոր ժողովուրդին ինքորոշման իրաւունքին։

2015 թուականին ընտրուած է Մէյն շրջանի Ուեսթպրուք քաղաքի խորհուրդի անդամ։

 Կեանքի Վաղ Շրջան 
Աննա Աստուածատուրեան ծնած է 1978 թուականին, Պաքու։ 1990 թուականին Պաքուի ջարդերու ժամանակ տեղափոխուած է Հայաստան, ուր 3 տարի որպէս փախստական ապրելէ ետք՝ 1992-ին, Աննան դարձեալ ինքզինք կը գտնէ «դրսեցի»-ի կարգավիճակին մէջ։ Անոր ընտանիքը կը հաստատուի Հիւսիսային Տոքոթայի նահանգի Ուափիթըն (Wahpeton) քաղաքին մէջ, ուր 1997 թուականին կը դառնայ ԱՄՆ քաղաքացի։

 Կրթութիւն 
Ուսում ստացած է Հիւսիսային Տոքոթայի համալսարանին մէջ եւ որակաւորում ստացած՝ Անգլերէն եւ գրականութիւն, փիլիսոփայութիւն եւ կրօն, ռուսերէն եւ գրականութիւն բնագաւառներէն ներս։ Իրաւագէտի որակաւորում ստացել է 2003 թուականին Մէյնի իրաւաբանական դպրոցին մէջ, որ տեղակայուած է Փորթլենտի մէջ։ Իրաւաբանութիւն ուսանելով՝ Աննան մաս կազմած է ամերիկացիներու առաջին խմբակին, որոնք աշխատած են Լա Հէյի Ոճրադատ միջազգային ատեանին մէջ. Աննան ատեանին ծառայած է որպէս քարտուղար։http://www.reporter.am/go/article/2012-09-28-baku-armenian-tells-the-story-of-exile։

 Հրատարակումներ 
2012 թուականին կը տպագրէ իր առաջին՝ «Ոչ մէկ տեղ. աքսորի պատմութիւն մը» (անգլերէն՝ Nowhere, a Story of Exile) գիրքը, որ գրած է՝ հիմնուելով մանուկ ժամանակ վարած օրագիրի յիշողութիւններուն վրայ, ան լուսարձակի տակ կ'առնէ Պաքուի մէջ իր ընտանիքին ու Ազրպէյճանի հայութեան ապրած ահաւոր ողբերգութիւնը, ազգային բռնութիւնն ու բնաջնջումը, որ նախանշեց Արցախի ազատամարտը։ Այնուհետեւ կը նկարագրէ Հայաստանի մէջ իր կեանքը որպէս փախստական։ 14 տարեկան հասակին սկսած է իր օրագրէն որոշ հատուածներ թարգմանել անգլերէնի։ Անոր գիրքն առաջին անգլերէն գիրքն է, որ որպէս ականատես կը պատմէ Ազրպէյճանի մէջ հակահայկականութեան եւ Պաքուի ջարդերու մասին։

 Հասարակական գործունէութիւն 
Աստուածատուրեան մարդու իրաւունքներու, միջազգային իրաւունքի եւ հակահայկականութեան թեմաներով դասախօսած է ամբողջ ԱՄՆ-ի մէջ՝ ներառեալ Քափիթոլի մէջ։ Ան այն առանցքային մարդոցմէ էր, որուն շնորհիւ Մէյն նահանգը 2013 թուականին ճանչցաւ Լեռնային Ղարաբաղի անկախութիւնը։ Մէյն նահանգը թիւով երրորդն էր՝ Ռոտ Այլընտէն եւ Մասաչուսեցէն ետք։ Ան Քոնկրեսի եւ Եւրախորհրդարանի անդամներուն հետ քննարկած է Ազրպէյճանի թշնամական պահուածքը եւ Լեռնային Ղարաբաղի անկախութիւնը։ Աստուածատուրեան «Ամերիկացիները Արցախի Համար» ՀԿ-ի խորհուրդի անդամ է։

2015 թուականի Նոյեմբեր 3-ին Աննան ընտրուած է Մէյն շրջանի Ուեսթպրուք քաղաքի խորհուրդի անդամ։ Ան ստացած է ընդհանուր քուէներու 64%-ը՝ քարոզարշաւին մէջ ընդառաջ երթալով Փոլ Էմերիէն եւ մէկ այլ թեկնածէնPortland Press Herald: Challengers win council, school board seats in Westbrook (November 3, 2015)American Journal: Newcomers Turcotte, Berry win seats in Westbrook։

 Մրցանակներ 
Աստուածատուրեան 2013 թուականին ՀՀ նախագահ Սերժ Սարգսեանէն ստացած է Մխիթար Գոշի մետալԱննա Աստուածատուրեան–Թըրքոթ Կը Պարգեւատրուի Հայաստանի Հանրապետութեան «Մխիթար Գոշ» Մետալով, իսկ ԼՂՀ նախագահ Բակօ Սահակեանէն՝ Լեռնային Ղարաբաղի երախտագիտութեան մետալ։ 2014 թուականին Ամերիկայի Հայ Ազգային Կոմիտէէն ստացած է՝ Վահան Քարտաշեանի անուան մրցանակ։

 Զանգուածային Լրատուական Միջոցներ 
Աստուածատուրեան հանդէս եկած է TEDxGrandForks 2015-ին, ելոյթ ունենալով այն մասին, թէ ինչպէ՞ս հրաշալի գաղափարներն իրականութիւն դարձնել։ Խօսած է նաեւ իր՝ որպէս մարդու իրաւունքներու եւ կեանքի այն հատուածի մասին, երբ ճակատած է ազգային բնաջնջման հետ։TEDxGrandForks independently organized TED event - Theme: Launch Ideas Into ActionVideo: Life-of-Acti A Story of Exile, A Life of Activism by Anna Astvatsaturian Turcotte at TEDxGrandForksVideo: A Story of Exile - A Life of Activism by Anna Astvatsaturian Turcotte at TEDxGrandForks

 Ծանօթագրութիւններ 

 Արտաքին յղումներ 
Under the Same Sun
 Աննա Աստուածատուրեանի պաշտօնական կայքը  
 Աննա Աստուածատուրեանի «Nowhere, a Story of Exile» գիրքը 

Ստորոգութիւն:Հայ գրողներ
Ստորոգութիւն:Հայ իրաւաբաններ